text: La terra promesa haurà d'esperar - Regió7 :: El Diari de la Catalunya Central
  jordi agut manresa 13.11.2019 | 23:40
  No convé menystenir la Lliga de Campions de la FIBA. És cert que hi ha dues competicions a Europa que són millors i que, si el teu equip no hi està ficat, aquesta té una repercusió mediàtica realment pobra. Però no és fàcil guanyar-hi. I menys a fora. A part del Baxi, la juguen el Tenerife, el Burgos i el Saragossa i tots tres tenen força dificultats cada setmana per tirar endavant els seus compromisos. El Manresa va perdre ahir a Holon després de deixar escapar, novament, una diferència de setze punts a la primera meitat. Però no abaixa els braços i aquesta és una virtut que tard o d'hora li ha de donar fruit.